અમેરિકા 19 અને 20 જુલાઈના રોજ જીનિવામાં એ બધા જ દેશો સાથે ચર્ચા કરશે, જેમની તરફથી આયાત ડ્યૂટી લગાવાને કારણે પડી રહેલી મુશ્કેલી જણાવવામાં આવી હોય. આવા દેશોમાં ભારત, નોર્વે, ચીન અને રુસ સહિત અનેક દેશોનો સમાવેશ થાય છે. ભારત વતીથી વાણિજ્ય મંત્રાલયના વરિષ્ઠ અધિકારીઓ આ બેઠકમાં ભાગ લેશે. અમેરિકાએ સ્ટીલ પર 25 ટકા અને એલ્યુમિનિયમ પર 10 ટકા આયાત ડ્યૂટી લગાવવાની જાહેરાત કરી છે. મે મહિનામાં ભારતે અમેરિકાએ લગાવેલી ડ્યૂટી વિરુદ્ધ ડબ્લ્યુટીઓમાં ફરિયાદ નોંધાવી હતી.